آمریکادا آغ ائوین آرتیق ایسپانیولجا اینترنت صحیفه‌سی یوخدور.
ایسپانیا مرکزلی EFEUSA آژانسی‌نین خبرینه گؤره، دونالد ترامپ‌ین 20 ژانویه‌ده آمریکانین یئنی باشقانی اولا‌راق آند ائتمه‌سی‌نین آردین‌دان، آغ ائوین اینترنت صحیفه‌سین‌دن ایسپانیا دیل واریانتی قالدیریلدی.
20  ژانویه گونونه قدر موجود اولان ایسپانیا دیلی صحیفه‌سینه (www.whitehouse.gov/espanol) چاتماق ایسته‌ین‌لر آرتیق بو مساژلا قارشیلاشیر:
"عذر ایستییریک، سیزین صحیفه تاپیلمیر".
اسکی باشقانی باراک اوباما دؤورونده آنا صحیفه‌ده یئر آلان "کوبا" باش‌لیغی‌نین قالدیریلمیش اولماسی دا دقت چکن بیر باشقا موضوع.
